OpenLLM-France/wikimedia huggingface dataset:
# Speloncato

Speloncato (en cors Speloncatu ) és un municipi francès, situat a la regió de Còrsega, al departament d'Alta Còrsega. L'any 1999 tenia 222 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 131 | 150 | 179 | 191 | 194 | 222 |

## Administració

Llista d'alcaldes :
| Període | Identitat |
| 1971-1980 | Michel Giovansily |
| 1980-1995 | Anne Marie Colombani |
| 1995- | Jean François Poli |
# Argyropelecus gigas

Argyropelecus gigas és una espècie de peix pertanyent a la família dels esternoptíquids.

## Descripció

* Fa 12 cm de llargària màxima.

## Hàbitat

És un peix marí i batipelàgic que viu entre 300 i 1.000 m de fondària (normalment, entre 400 i 600).

## Distribució geogràfica

Es troba a l'Atlàntic oriental (des del sud d'Islàndia i Portugal fins a Sud-àfrica), l'Atlàntic occidental (40°N-40°S, incloent-hi el golf de Mèxic i la Patagònia argentina), l'Índic (0°-40°S), el Pacífic oriental (15°S-40°S) i el Pacífic occidental (20°N-40°S).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Quéro, J.-C., J.C. Njock i M.M. de la Hoz, 1990. Sternoptychidae. p. 275-282. A: J.C. Quero, J.C. Hureau, C. Karrer, A. Post i L. Saldanha (eds.). Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 1.

## Enllaços externs

* AQUATAB
# Sapulpa

Sapulpa és una ciutat dels Estats Units a l'estat d'Oklahoma. Segons el cens del 2000 tenia 19.166 habitants.

## Demografia

Segons el cens del 2000, Sapulpa tenia 19.166 habitants, 7.430 habitatges, i 5.357 famílies. La densitat de població era de 397,2 habitants per km².
Dels 7.430 habitatges en un 32,5% hi vivien nens de menys de 18 anys, en un 54,8% hi vivien parelles casades, en un 12,9% dones solteres, i en un 27,9% no eren unitats familiars. En el 24,2% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3.
Per edats la població es repartia de la següent manera: un 26,1% tenia menys de 18 anys, un 7,9% entre 18 i 24, un 27,5% entre 25 i 44, un 23,7% de 45 a 60 i un 14,8% 65 anys o més.
L'edat mediana era de 37 anys. Per cada 100 dones de 18 o més anys hi havia 86,9 homes.
La renda mediana per habitatge era de 32.245$ i la renda mediana per família de 37.558$. Els homes tenien una renda mediana de 30.524$ mentre que les dones 21.609$. La renda per capita de la població era de 17.266$. Entorn de l'11,5% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sapulpa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Sapulpa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# The Breath of Scandal

The Breath of Scandal és una pel·lícula muda produïda per B. P. Schulberg Productions, dirigida per Louis J. Gasnier i protagonitzada per Betty Blythe, Patsy Ruth Miller i Jack Mulhall. Basada en la novel·la homònima d'Edwin Balmer, es va estrenar 1 de setembre de 1924. Es considera una pel·lícula perduda.

## Argument

Charles Hale visita la seva amant, Sybil Russell, quan és sorprès pel marit estrany que li dispara al braç. Davant de tot plegat i volent que la seva mare no s’assabenti, la filla de Charles, Marjorie, en descobrir-ho abandona la casa del seu pare on viu sense cap problema econòmic, per anar-se’n a viure a als barris marginals per fer d’assistent social. Allà, Marjorie, que està compromesa amb el fiscal del districte, és detinguda en una batuda policial coordinada pel seu promès com a conseqüència d’una confabulació del marit de Sybil, que té la intenció de venjar-se de tota la família Hale. Com a resultat de la situació, el fiscal del districte trenca el seu compromís amb ella. Marjorie, que és ajudada per un jove advocat, es reconcilia amb el seu pare que ha renunciat a Sybil. La senyora Hale, generalment dedicada a activitats socials, torna d'una convenció i es retroba feliç amb el seu marit i la seva filla. El fiscal de districte s'assabenta que la Marjorie va ser víctima de la conspiració del senyor Russell.

## Repartiment

* Betty Blythe (Sybil Russell)
* Patsy Ruth Miller (Marjorie Hale)
* Jack Mulhall (Bill Wallace)
* Myrtle Stedman (Helen Hale)
* Lou Tellegen (Charles Hale)
* Forrest Stanley (Gregg Mowbry)
* Frank Leigh (marit de Sybil)
* Phyllis Haver (Clara Simmons)
* Charles Clary (Atherton Bruce)

## Referències

* 1 2 «Shoots direct audience appeal». Exhibitors Trade Review, 13-09-1924, pàg. 28.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 22. ISBN 978-3-11-095194-3.
* 1 2 Institute, American Film. The American Film Institute Catalog of Motion Pictures Produced in the United States (en anglès). University of California Press, 1997, p. 83. ISBN 978-0-520-20969-5.
* ↑ «The Breath Of Scandal» (en anglès). Library of Congress American Silent Feature Film Survival Database, 1924. [Consulta: 26 maig 2024].
# Pravoberejni

«Pravoberejni» té aquests significats:
* Pravoberejni (Stàvropol), localitat del krai de Stàvropol, a Rússia
* Pravoberejni (Rostov), localitat de l'óblast de Rostov, a Rússia
# Spelling bee

Un spelling bee (terme en anglès que significa 'concurs d'ortografia') és una competició de molta tradició en què es demana als concursants que lletregin una àmplia selecció de paraules, amb una dificultat creixent. Per competir, els concursants han de memoritzar les grafies de les paraules escrites als diccionaris i recitar-les correctament. El concepte s'hauria originat als Estats Units i només són habituals als països on es parla anglès, perquè altres idiomes tenen un sistema ortogràfic més previsible.
Etimològicament, la paraula bee (abella) s'ha utilitzat per descriure una reunió per a tasques comunitàries, com un esdeveniment comunitari (husking bee), grans esdeveniments socials per aprendre noves habilitats i tècniques (quilting bee) o tertúlia on es preparen les pomes per assecar-se (apple bee). Segons investigacions etimològiques, la paraula bee probablement prové del dialectal been o bean (que significa 'ajuda dels veïns'), que provenia de l'anglès mitjà bene (que significa 'oració', 'benedicció' i 'servei extra d'un parcer al seu senyor').
El 2021, als Estats Units, Zaila Avant-garde, amb 14 anys, va guanyar el concurs. Nascuda a Nova Orleans, a Louisiana, va guanyar la final lletrejant la paraula «murraya» i es va convertir en la primera afroamericana a aconseguir-ho en els més de 90 anys d'història de la competició.

## Referències

* 1 2 «Zaila Avant-garde, primera afroamericana de guanyar el concurs d'ortografia Spelling Bee». CCMA - 324cat, 09-07-2021. [Consulta: 10 juliol 2021].
* ↑ McWhorter, John. «Why is English so weirdly different from other languages?» (en anglès), 13-11-2015.
* ↑ Dictionary.com Also, bees draw out figures and alphabets when flying; hence the appropriate use of bees to describe a competition with extensive use of alphabets. Bee Retrieved March 3, 2015.
* ↑ «Definition of BEE». Merriam-Webster.
# La veritat sortint del pou

La veritat sortint del pou armada amb el seu fuet per castigar la humanitat (títol en francès: La Vérité sortant du puits armée de son martinet pour châtier l'humanité) és una pintura de l'artista francès Jean-Léon Gérôme, creada l'any 1896. És també coneguda com La Vérité («veritat»).
El 1895, Gérôme va pintar una obra similar, Mendacibus et histrionibus occisa in puteo jacet alma Veritas (La nodridora Veritat jeu al pou havent sigut morta per mentiders i actors). Alguns veien en ambdues pintures així com una obra similar, més tardana d'Édouard Debat-Ponsan un comentari sobre l'afer Dreyfus. La pintura hauria pogut ser una expressió de l'hostilitat de Gérôme envers el moviment Impressionista, al qual estava fermament oposat.
Tanmateix, en un prefaci que Gérôme va escriure per l'obra Le Nu Esthétique d'Émile Bayard, menciona la influència que la fotografia havia tingut sobre la pintura: «la fotografia és un art. Força als artistes a deixar anar la rutina vella i a oblidar les fórmules antigues. Ha obert els nostres ulls i ens ha forçat a veure allò que anteriorment no veiem; un gran i inexpressable servei a l'Art. És gràcies a fotografia que la veritat finalment ha sortit del seu pou. Mai no hi tornarà pas.»
L'expressió refereix a un aforisme popular del filòsof Demòcrit, «De la veritat en sabem res, perquè la veritat està en un pou [lit. al fons de mar]. La nuesa de la model referix a l'expressió «la veritat despullada».
Segons el seu biògraf Charles Moreau-Vauthier, Gérôme dormia amb la pintura sobre el capçal del seu llit i després de morir, va ser trobat amb el seu braç estès cap a la pintura en un gest d'acomiadament. La pintura va ser exposada al Salon el 1896. Ençà de l'any 1978 ha estat part de l'exposició permanent al Musée Anne de Beaujeu a Moulins a França.

## Referències

* ↑ The Academy (en anglès). J. Murray, 11 maig 1895, p. 409.
* ↑ Brauer, Fae. Rivals and Conspirators: The Paris Salons and the Modern Art Centre (en anglès). Newcastle upon Tyne: Cambridge Scholars Publishing, 2013, p. 205-6. ISBN 9781443863704.
* ↑ «Autour de Turandot». A: L'art du nu au XIXe siècle: le photographe et son modèle (en francès). París: Bibliothèque nationale de France, 1997, p. 33. «La photographie est un art. La photographie force les artistes à se dépouiller de la vieille routine et à oublier les vieilles formules. Elle nous a ouvert les yeuxet forcé à regarder ce qu'auparavant nous n'avions jamais vu, service considérable et inappréciable qu'elle a rendu à l'Art. C'est grâce à elle que la vérité est enfin sortie de son puits. Elle n'y rentrera plus.»
* ↑ Diogenes Laertius. Lives of Eminent Philosophers. IX, 72. Perseus Project, Tufts University.
* ↑ Noël, Benoît; Hournon, Jean. Parisiana: la capitale des peintres au XIXème siècle (en francès). París: DISLAB, 2006, p. 147. ISBN 9782952721400.
* ↑ Moreau-Vauthier, Charles; Gérôme, Jean Léon. Gérôme: peintre et sculpteur (en francès). Hachette, 1906, p. 6.
* ↑ Ackerman, Gerald M. The life and work of Jean-Léon Gérôme: with a catalogue raisonné. Sotheby's, 1986. ISBN 9780856673115.
# Quadern de bitàcola

* Aquest article tracta sobre el document emprat en navegació. Si cerqueu el que es fa servir a internet, vegeu «blog».
El quadern de bitàcola en marina mercant, és un document (llibreta, llibre…) en què els pilots, a les seves respectives guàrdies, anoten l'estat de l'atmosfera, els vents que bufen, els rumbs que es fan, la força de les màquines amb què es navega o el velam que utilitzen (en el cas dels vaixells de vela), la velocitat de la nau i els fets importants esdevinguts durant la navegació. Antigament, quan els vaixells no tenien el pont cobert era costum guardar aquest quadern a l'interior de la bitàcola per a preservar-lo de les inclemències del temps, i d'aquí va agafar el nom. Del contingut del quadern de bitàcola, el capità n'extreu la informació que utilitza per complimentar el diari de navegació.

## Referències

* ↑ «Quadern de bitàcola». Gran Enciclopèdia Catalana. Barcelona: Grup Enciclopèdia Catalana.}
# Stijn Vandenbergh

Stijn Vandenbergh (Oudenaarde, 25 d'abril de 1984) és un ciclista belga. És professional des del 2006, quan firmà amb l'equip Unibet.com. Des del 2017 corre al AG2R La Mondiale.

## Palmarès

* 2004
** 1r a l'Omloop Het Volk sub-23
* 2007
** 1r a la Volta a Irlanda i vencedor d'una etapa
* 2016
** Vencedor d'una etapa a la Volta a la Comunitat Valenciana

### Resultats al Tour de França

* 2009. 96è de la classificació general
* 2010. Fora de control (7a etapa)

## Enllaços externs

* Fitxa de Stijn Vandenbergh a sitiodeciclismo.net
* Fitxa de Stijn Vandenbergh a procyclingstats.com
# Batalla de Caldiero

«Batalla de Caldiero» té aquests significats:
* Batalla de Caldiero (1796), batalla de la guerra de la Primera Coalició, entre les forces de la Primera República Francesa, sota Napoleó Bonaparte, i les austríaques sota Jozsef Alvinczi.
* Batalla de Caldiero (1805), batalla de la guerra de la Tercera Coalició, entre les forces franceses d'André Masséna i les austríaques de l'arxiduc Carles, duc de Teschen.
* Batalla de Caldiero (1809), batalla de la guerra de la Cinquena Coalició, entre les forces austríaques de l'arxiduc Joan d'Àustria i les franceses d'Eugène de Beauharnais.
* Batalla de Caldiero (1813), batalla de la guerra de la Sisena Coalició, entre l'exèrcit austríac de Johann von Hiller i les forces franceses d'Eugène de Beauharnais.
# Can Torrent del Mas

Can Torrent del Mas és una masia de Santa Susanna (Maresme) protegida com a bé cultural d'interès local.

## Descripció

Edifici de planta rectangular, molt ampla, i teulada a dues vessants amb el carener perpendicular a la façana principal. Està envoltada d'un mur i té un ampli jardí al voltant. El portal és adovellat i les finestres són allindades amb brancals i ampit de pedra treballada. en la façana també es troba un rellotge de sol. En dos de les cantoneres hi ha unes petites construccions circulars cobertes amb cúpula que semblen garites de vigilància però que es feien servir com a comunes.

## Història

Masia reconstruïda al segle xvii i modernament ha estat restaurada.

## Referències

* 1 2 «Can Torrent del Mas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Lebogang Mashile

Lebogang Mashile (Pawtucket, Rhode Island, EUA, 7 de febrer de 1979) és una poeta, escriptora, actriu i activista en defensa dels drets humans, la diversitat i el feminisme sudafricana.
Tot i que va néixer als Estats Units a causa de l'exili dels seus pares, Lebo Mashile és un dels noms més reconeguts en el camp de la poesia oral del seu país, Sud-àfrica. El 1990, després de les primeres eleccions democràtiques i la fi de l'apartheid, va tornar a una llar on mai no havia posat els peus, però que formava part inseparable de la construcció de la seva identitat. La seva poesia beu d'aquesta condició, els múltiples combats que implica ser una dona racialitzada, però també de l'alegria, de la música i del cel i els colors que toquen l'Índic, allà a sud de la fi del món, on els ancestres s'honren en una allau de llengües en resistència. Ha exercit com a presentadora, actriu i ha destacat com una ferma activista en defensa dels drets humans, la diversitat i el feminisme. Ha escrit i ha produït la sèrie documental L'Attitude i ha presentat el programa infantil de televisió Great Expectations. Va actuar a la pel·lícula Hotel Ruanda (2004) i, juntament amb la coreògrafa Sylvia Glasser, ha escrit i ha protagonitzat Threads, una fusió de poesia, música i dansa reconeguda com a motor cultural a Sud-àfrica. El febrer del 2018 va debutar amb una peça teatral sobre Saartjie Baartman, una dona africana a través de la qual es pot explicar el racisme del segle xix a Europa. El seu primer llibre de poemes, In a Ribbon of Rhythm (2005), va rebre el Premi Noma de Publicació a Àfrica, un dels més importants de la literatura africana. Destaca, també, el poemari Flying Above The Sky (2008) i els àlbums Lebo Mashile Live! i Moya (2016), aquest últim editat en col·laboració amb el cantant i compositor Majola.
El 2011, la revista New African considerà Mashile una de les 100 millors africanes. El 2012 va guanyar el premi Art Ambassador en els premis Mbokodo.

## Referències

* 1 2 3 «Lebo Mashile». Revista Idees. Centre d'Estudis de Temes Contemporanis de la Generalitat de Catalunya, Núm. 47, 2019 [Consulta: 2 agost 2020].
* ↑ Cornwell, Gareth; Klopper, Dirk; MacKenzie, Craig. «Mashile, Lebogang (b. 1979)». A: The Columbia Guide to South African Literature in English Since 1945. Columbia University Press, 2010, p. 133. ISBN 978-0-231-13046-2 [Consulta: 2 agost 2020].
* 1 2 «Lebogang Mashile, un alma combativa». Radio África Magazine [Consulta: 2 agost 2020].
* ↑ Mesquida, Biel. «Lebogang Mashile – Fites del XXI Festival de Poesia de la Mediterrània». Magnetika. Arxivat de l'original el 25 de setembre 2020. [Consulta: 2 agost 2020].
# Stijn Coninx

Stijn Coninx (Neerpelt, 21 de febrer de 1957) és un director de cinema belga.

## Biografia

Coninx va estudiar cinema a HRITCS (actualment Ritcs en Erasmushogeschool Brussel). És conegut sobretot per la seva pel·lícula Daens, que va ser nominada a l'Oscar a la millor pel·lícula de parla no anglesa en 1992. Va ser nomenat Baroó de Baudouin i és vicepresident del Consell d'administració de la Cinemateca Reial de Bèlgica i del Museu de Cinema de Brussel·les.

## Filmografia
### Director

* Servais (1980), film universitari.
* Surfing (1982), curtmetratge.
* Hector (1987)
* Koko Flanel (1990)
* Daens (1992)
* When the Light Comes (1998)
* Verder dan de maan (2003)
* To Walk Again (2007), documental
* Soeur Sourire (2009)
* Marina (2013)
* Ay Ramon! (2015)
* Niet Schieten (2018)

### Director aassistent

* Het beest (1982)
* Zaman (1983) (als Stijn Coninckx)
* Wildschut (1985)
* De Leeuw van Vlaanderen (1985)
* Skin (1987)
* Blueberry Hill (1989)

### Televisió

* Het Peulengaleis (1999)
* Nefast voor de feestvreugde (2001, 2002, 2003)
* De Kavijaks (2005)
* Anneliezen (2010)

## Premis i distincions
### Premis Oscar

| Any | Categoria | Treball nominat | Resultadt |
| 1993 | Millor pel·lícula estrangera | Daens | Nominat |

## Referències

* ↑ Stijn Coninx, RITCS, 2015
* ↑ «The 65th Academy Awards (1993) Nominees and Winners». [Consulta: 19 juny 2023].
* ↑ «CINEMATEK - CINEMATEK? - La Cinémathèque royale de Belgique». [Consulta: 28 juny 2023]..

## Enllaços externs

* Stijn Coninx Arxivat 2007-09-30 a Wayback Machine. – a belgium.be
# Magatzem d'olis Regàs

El Magatzem d'olis Regàs és un edifici modernista de Juli Maria Fossas situat a l'Hospitalet de Llobregat (Barcelonès) i protegit com a bé cultural d'interès local.

## Descripció

L'antic magatzem està format per una gran nau central i dos cossos laterals més petits. La nau central està coberta amb teulada a dues vessants de teula romana i les laterals amb terrat de rajola.
La façana és simètrica. Al centre s'obre una gran porta i per sobre hi ha tres grans finestres, la central més alta que les laterals. Als cossos laterals s'obren tres finestres similars a les anteriors. En tota la façana es juga amb les línies corbes en les motllures i les obertures. Els laterals estan coronats per una barana de ferro i el central per un frontó de línies corbes i motllures vegetals; al centre del frontó hi ha un medalló.

## Història

Aquest edifici es va construir l'any 1911 i és un projecte de l'arquitecte Juli M. Fossas.
Aquest magatzem va ser inicialment destinat a l'emmagatzemament de l'oli pertanyent a l'empresa Canaletes, i com a tal va funcionar fins que es va abandonar i romangué tancat uns anys. Actualment s'ha condicionat l'interior i restaurat l'exterior.

## Referències

* «Magatzem d'olis Regàs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Linden (Carolina del Nord)

Linden és una població dels Estats Units a l'estat de Carolina del Nord. Segons el cens del 2000 tenia 127 habitants.

## Demografia

Segons el cens del 2000, Linden tenia 127 habitants, 51 habitatges i 39 famílies. La densitat de població era de 102,2 habitants per km².
Dels 51 habitatges en un 21,6% hi vivien nens de menys de 18 anys, en un 54,9% hi vivien parelles casades, en un 11,8% dones solteres, i en un 21,6% no eren unitats familiars. En el 17,6% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,8.
Per edats la població es repartia de la següent manera: un 20,5% tenia menys de 18 anys, un 9,4% entre 18 i 24, un 21,3% entre 25 i 44, un 30,7% de 45 a 60 i un 18,1% 65 anys o més.
L'edat mediana era de 44 anys. Per cada 100 dones de 18 o més anys hi havia 102 homes.
La renda mediana per habitatge era de 41.250 $ i la renda mediana per família de 48.750 $. Els homes tenien una renda mediana de 30.625 $ mentre que les dones 25.781 $. La renda per capita de la població era de 17.617 $. Entorn del 7,9% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Linden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Linden». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Moratilla de los Meleros

Moratilla de los Meleros és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 129 | 115 | 100 | 95 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Camp del Serni

El Camp del Serni és un antic camp de conreu modernament convertit en planter del terme municipal de Monistrol de Calders, al Moianès.
Està situat al nord-oest del poble de Monistrol de Calders, a la dreta del Calders. El travessa pel bell mig la carretera B-124, aproximadament en el punt quilomètric 33,5. És molt característic en el seu entorn; antigament la carretera hi estava emmarcada per plàtans, i el paratge era d'una gran bellesa.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.
# Mandíbula (artròpodes)

En els artròpodes, s'anomenen mandíbules les peces bucals postorals (disposades immediatament darrere la boca) dels mandibulats (crustacis, miriàpodes i hexàpodes). No són homòlogues dels quelícers dels quelicerats, que ocupen una posició anatòmica preoral (immediatament abans de la boca).
Es tracta d'apèndixs molt modificats, amb una zona basal engruixida i endurida que du estructures per a tallar i/o triturar, i una zona apical, absent als miriàpodes i hexàpodes, formada per un petit palp als crustacis.
* Mandíbula de un crustaci amfípode: 1, procés molar; 2, espines; 3, lacínia; 4, dents apicals; 5, palp.
* Mandíbula d'un insecte (sense palp).
* Mandíbules d'una formiga
* Enormes mandíbules de Lucanus cervus